**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 15.10.2008

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie

2. Interpelácia poslancov

3. Hospodárenie obce za III. Štvrťrok 2008

4. Návrh VZN obce o prenájme obecných bytov

5.Rôzne

6.Záver

**K bodu číslo 1:**

Piate riadne zasadnutie obecného zastupiteľstva v roku 2008 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec Kristián Palkovič a hlavná kontrolórka obce p. Mária Jaleczová kvôli pracovným povinnostiam.

Pani starostka určila overovateľov zápisnice: Anton Brath

Gabriel Szalai

**K bodu číslo 2**:

Poslanci nepodali žiadne interpelácie.

**K bodu číslo 3:**

Účtovníčka predložila hospodárenie obce za III. štvrťrok 2008, poslanci preštudovali podrobne príjmové a výdavkové položky, k jednotlivým položkám výkazu mali dotazy, bolo im poskytnuté vysvetlenie čo daná položka obsahuje. Poslanci sa informovali o poskytnutých dotáciách z rozpočtu obce, účtovníčka im pripomenula, že spomenuté združenia sú povinné podať zúčtovanie dotácie do 30.11.2008.

Ďalej pri tomto bode programu účtovníka obce predložila návrh na zmenu rozpočtu na rok 2008.

Príloha číslo: 1 –Plnenie rozpočtu za III.Q. 2008

2- Návrh na zmenu rozpočtu

Hlasovanie: za 4

Proti 0

**UZNESENIE Č. 16/2008**

**OZ v Hosťovej berie na vedomie hospodárenie obce za III. štvrťrok 2008**

**a schvaľuje zmenu rozpočtu podľa predloženého návrhu.**

**K bodu číslo 4:**

Starostka obce informovala poslancov o prijatých žiadostiach o pridelenie obecných nájomných bytov, je zaevidovaných šesť žiadostí, medzi ktorými sú aj žiadosti, ktoré by nespĺňali podmienky na pridelenie bytu. Rozpútala sa diskusia o výstavbe nájomných bytov. Poslanci podali návrh, aby bolo hlasovanie o zámere vybudovať nájomné byty.

Hlasovanie: za 4

Proti 0

**UZNESENIE Č. 17/2008**

**OZ v Hosťovej schvaľuje**

**zámer vybudovať nájomné byty na parcele číslo: 548/20 a 450/17 v katastrálnom území obce Hosťová a vo vlastníctve obce Hosťová.**

Ďalej starostka obce predložila návrh všeobecného nariadenia obce o podmienkach pridelenia bytov vo vlastníctve obce Hosťová, ktorá budú financované z dotácie MVaRR a z úveru ŠFRB SR. Poslanci diskutovali o §2, ktorý obsahuje podmienky pre zaradenie do zoznamu žiadateľov, dohodli sa, že stačí ak bude mať len jeden z manželov stále zamestnanie a že od žiadateľov nebudú vyžadovať stanovisko zamestnávateľa, že nie sú vo výpovednej lehote.

Poslanci pristúpili k hlasovaniu o VZN obce o podmienkach pridelenia nájomných bytov.

Hlasovanie: za 4

Proti 0

Príloha číslo: 3- Návrh VZN obce č. 2/2008

**UZNESENIE Č. 18/2008**

**OZ v Hosťovej schvaľuje**

**Všeobecne záväzné nariadenie obce č. 2/2008 o podmienkach prideľovania bytov vo vlastníctve obce Hosťová, ktoré budú financované z dotácie MVaRR a z úveru ŠFRB SR.**

**K bodu číslo 5 :**

Poslanec Blažej Gál oznámil poslancom, že v ostatnom čase je veľa sťažností občanov, ktorí vlastnia vinohrad , na stav poľných ciest, je veľa výmoľov, ktoré znemožňujú cestu autom po týchto cestách.

Podal návrh, aby i tieto výmoli boli zanesené kameňom. Starostka obce pripomenula, že týmto spôsobom to už bolo riešené, spolu s poslancom Blažejom Gálom navrhli, aby bola objednaná šotolina vo väčšom množstve s ktorým by sa terén zarovnal. Poslanec Anton Brath pripomenul, že táto investícia by obec stála od 30 – 35 tisíc korún. Poslanci tento návrh prijali a schválili, aby o túto čiastku bola doplnená zmena rozpočtu obce, ktorú dnes poslanci schválili.

Poslanec Gabriel Szalai oslovil p.starostku, aby apelovala na predstaviteľov autobusovej spoločnosti

ohľadne úpravy cestovných poriadkov, hlavne ráno a vo večerných hodinách, kde od 16.50 do 18.30 hod. nie je žiadny autobusový spoj, a spoj čo má odchod z Nitry o 18,30 zachádza aj do Dolných Obdokoviec, preto je preplnený a má veľké meškanie. Starostka obce informovala, že mali stretnutie s predstaviteľmi Veolia Transport Slovakia, kde dostali dotazníky pre občanov, kde môžu vyjadriť svoje názory a pripomienky. Poprosila poslanca G.Szalaiho, aby tieto dotazníky rozdal, napíše list autobusovej spoločnosti na základe pripomienok občanov a dohodnú si stretnutie spoločne aj s ostatnými starostami okolitých obcí.

**K bodu číslo 6 :**

Starostka obec sa poďakovala prítomným za účasť na zasadnutí obecného zastupiteľstva.

Overovatelia zápisnice:

Anton Brath .........................

Gabriel Szalai .........................

Zapisovateľka zápisnice:

Renáta Tóthová .........................

Alžbeta Gálová

starostka obce